|  |  |  |  |  |  |
| --- | --- | --- | --- | --- | --- |
| Številka: 004-3/2025-2570-77 | | | | | |
| Ljubljana, 2.9.2025 | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | |
| ZADEVA: Uvrstitev novega projekta 2571-25-0006 *»Standardi opozoril in kriznega upravljanja (ARTEMis)«* v veljavni načrt razvojnih programov 2025 - 2028 – predlog za obravnavo | | | | | | | | | |
| 1. Predlog sklepov vlade: | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1) je Vlada Republike Slovenije na …. redni seji dne ... ... 2025 pod točko … sprejela naslednji  **SKLEP**  V veljavni načrt razvojnih programov 2025 - 2028 se, skladno s priloženo tabelo, uvrsti nov projekt 2571-25-0006 z nazivom »Standardi opozoril in kriznega upravljanja«.  Barbara KOLENKO HELBL  Generalna sekretarka Vlade RS  Sklep prejmejo:  - Ministrstvo za okolje, podnebje in energijo  - Ministrstvo za finance  - Agencija RS za okolje | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Mag. Bojan Kumer, minister za okolje, podnebje in energijo * Mag. Joško Knez, generalni direktor Agencije Republike Slovenije za okolje * Mag. Mojca Dolinar, direktorica Urada za meteorologijo, hidrologijo in oceanografijo | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| / | | | | | | | | | |
| 5. Kratek povzetek gradiva:  Stanje:  V zadnjih desetletjih se Evropa vse pogosteje sooča s posledicami podnebnih sprememb, kot so suše, vročinski valovi, poplave, plazovi in gozdni požari. Ti dogodki so pogosto čezmejni in zahtevajo usklajen, hiter in učinkovit odziv različnih akterjev na lokalni, regionalni in evropski ravni. Analize kažejo, da v številnih državah še vedno ni enotnih protokolov, orodij in standardov za spremljanje tveganj, opozarjanje in upravljanje izrednih razmer.  Namen in cilj projekta:  Namen projekta ARTEMis je vzpostavitev usklajenega, odpornega in tehnološko naprednega evropskega sistema za krizno upravljanje, ki temelji na sodobnih tehnologijah ter spodbuja čezmejno sodelovanje, skupne standarde in učinkovito odzivanje na naravne nesreče.  Ključni cilji projekta:   1. Vzpostavitev integriranega in usklajenega okvirja za upravljanje izrednih razmer z uporabo inovativnih tehnologij ter povezovanje vseh ravni upravljanja v EU. 2. Razvoj in uvedba usklajenih protokolov za opozarjanje in napovedovanje vplivov, ki omogočajo pravočasno in standardizirano obveščanje ter vizualizacijo tveganj na evropski ravni. 3. Izvedba prilagojenih usposabljanj, delavnic in kampanj za prenos znanja ter povečanje ozaveščenosti in pripravljenosti različnih deležnikov in javnosti v EU. 4. Preveritev učinkovitost usklajenih rešitev ARTEMis v realnih pogojih in različnih naravnih nesrečah ter zagotoviti njihovo široko uporabnost in prepoznavnost. 5. Vzpostavitev močnega evropskega sodelovanja za upravljanje izrednih razmer ter priprava načrtov za širšo uporabo rezultatov projekta.   Sredstva triletnega projekta so bila dodeljena v okviru razpisa programa Obzorje Evropa v višini 3.143.852,50 EUR. Evropska unija financira 100 % proračuna projekta. Projektni proračun ARSO znaša 116.250 EUR. Projekt se bo začel izvajati 1. 10. 2025 in končal 30. 9. 2028. | | | | | | | | | |
| 6. Presoja posledic za: | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | DA**/NE** | |
| b) | usklajenost slovenskega pravnega reda s pravnim redom Evropske unije | | | | | | | **DA**/NE | |
| c) | administrativne posledice | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | DA/**NE** | |
| e) | socialno področje | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  Sredstva za financiranje aktivnosti ARSO so za leto 2025 zagotovljena na evidenčnem projektu 2551-18-0001 in bodo ob uvrstitvi projekta prerazporejena v višini 3.125,00 EUR iz postavke 251270 Obzorje Evropa-ARTEMis – EU.  Sredstva za financiranje aktivnosti ARSO so za leta od 2026 do 2028 načrtovana na evidenčnem projektu 2551-18-0001. | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | | Tekoče leto (t) | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Agencija RS za okolje | | 2571-25-0006 Standardi opozoril in kriznega upravljanja | | 251270 Obzorje Evropa-ARTEMis - EU | |  | | |  |
| SKUPAJ | | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | Znesek za tekoče leto (t) | | | | Znesek za  t + 1 |
| Agencija RS za okolje | | 2551-18-0001 – EU centr. programi in teritorialno sodelovanje | | 251270 Obzorje Evropa-ARTEMis - EU | 3.125,00 | | | | 31.875,00 |
| SKUPAJ | | | | | **3.125,00** | | | | **31.875,00** |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | | Znesek za tekoče leto (t) | Znesek za t + 1 | | | | |
| SKUPAJ | | | |  |  | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | |  | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | |  | | |
| Glede na vsebino ni potrebno predhodno obveščanje javnosti. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | |  | | |
| **11. Gradivo je uvrščeno v delovni program vlade:** | | | | | | |  | | |
| Mag. Bojan KUMER  MINISTER | | | | | | | | | |

PRILOGE:

* Priloga 1: Obrazložitev
* Priloga 2
* Priloga 3: Izpis obrazca 3 iz MFERAC
* Priloga 4: Mnenje Ministrstva za finance

Priloga 1

**OBRAZLOŽITEV**

Agencija Republike Slovenije za okolje (ARSO) je organ v sestavi Ministrstva za okolje, podnebje in energijo. ARSO opravlja naloge državne meteorološke službe in je glavni ponudnik okoljskih podatkov za Slovenijo. Spremlja in analizira naravne pojave in procese v okolju. Ključna naloga ARSO je med drugim zagotavljanje visokokakovostnih in preverjenih podatkov, analiz in napovedi o vremenu in podnebju. Z zagotavljanjem ključnih informacij o vremenu in podnebju ter visokokakovostnih okoljskih podatkov, vključno s podnebno spremenljivostjo in spremembami, ARSO pomaga zmanjševati posledice naravnih groženj za ljudi in premoženje ter podpira sektorje, odvisne od vremena in podnebja (kmetijstvo in gozdarstvo, prostorsko načrtovanje, energetika, varstvo okolja, gradbeništvo, zdravstvo, turizem itd.). ARSO prav tako nudi strokovno podporo pri odločanju in izvajanju drugih nalog na nacionalni ravni, zlasti pri strateškem načrtovanju, upravljanju, zaščiti in reševanju. Poleg tega sodeluje z institucijami na področju obvladovanja okoljskih tveganj in nesreč. ARSO ima ključno vlogo pri spremljanju in obvladovanju suše v Sloveniji. Urad upravlja tudi slovenski nacionalni monitoring suše z orodjem "Sušomer", ki javnosti zagotavlja ažurne informacije o sušnih razmerah v Sloveniji, spremlja sušo v zgornjem sloju tal, hidrološko sušo površinskih voda ter sušo podzemnih voda. V sklopu operativne dejavnosti v orodju redno tedensko posodablja podatke o trenutnem stanju suše in omogoča kratkoročne napovedi in trend razvoja sušnih razmer, kar omogoča hitre reakcije in obveščanje javnosti ter odgovornih organov.

V zadnjih desetletjih se Evropa vse pogosteje sooča s posledicami podnebnih sprememb kot so suše, vročinski valovi, poplave, plazovi in gozdni požari. Ti dogodki so pogosto čezmejni in zahtevajo usklajen, hiter in učinkovit odziv različnih akterjev na lokalni, regionalni in evropski ravni. Analize kažejo, da v številnih državah še vedno ni enotnih protokolov, orodij in standardov za spremljanje tveganj, opozarjanje in upravljanje izrednih razmer. Projekt ARTEMis (Advanced pRotocols and Tools for integrated and harmonisEd eMergency management) je evropski raziskovalno-inovacijski projekt, ki naslavlja ta izziv s ciljem razvoja poenotenih (harmoniziranih), podatkovno podprtih pristopov za obvladovanje in krizno upravljanje omenjenih tveganj. Projekt bo omogočil povezovanje različnih deležnikov, prenos dobrih praks, validacijo pristopov v realnem okolju in izgradnjo skupnega evropskega okvira za omenjena tveganja.

Namen projekta

Namen projekta Standardi opozoril in kriznega upravljanja (ARTEMis) je vzpostavitev usklajenega, odpornega in tehnološko naprednega evropskega sistema za krizno upravljanje, ki temelji na sodobnih tehnologijah (npr. umetna inteligenca, satelitski podatki) ter spodbuja čezmejno sodelovanje, skupne standarde in učinkovito odzivanje na naravne nesreče.

Partnerstvo

Projekt ARTEMis vključuje konzorcij 17 partnerjev iz 9 držav Evropske unije. Perifereia Attikis (P.A. Attikis EL, koordinator) je regija iz Grčije, odgovorna za civilno zaščito. Asociatia de Standardizare din Romania (ASRO RO, standardizacijski organ) vodi vse aktivnosti standardizacije, medtem ko Service Départemental d'Incendie et de Secours (SDIS DEF FR, prvi posredovalci) prispeva k postopkom validacije.

Konzorcij vključuje tudi Geosphere Austria - Bundesanstalt für Geologie (GBA AT), European Emergency Number Association (EENA BE), Agenzia Nazionale per la Meteorologia e la Clima (ENEA IT), Fondazione Centro Euro-Mediterraneo sui Cambiamenti Climatici (CMCC IT), Istituto Nazionale di Oceanografia e di Geofisica (OGS IT), Ethniko Asteroskopeio Athinon (NOA EL), Fraunhofer Gesellschaft zur Förderung der Angewandten Forschung (FhG DE), Justus-Liebig-Universität Gießen (JLU DE) in Edge in Earth Observation Sciences Monoprosoi (EDGE EL), ki bodo prispevali k izvedbi projektnih nalog v povezavi z okoljskim spremljanjem, podnebnimi napovedmi in obvladovanjem naravnih nesreč.

Konzorcij vključuje tudi tri mala in srednja podjetja (SME): Mitiga Solutions (MITIGA ES), Satways-Olokliromenes Lyseis Asfaleias Kai Amyna (STWS GR), in Iotam Internet of Things Applications and Multi-layer (IOTAM CY), ki so specializirani za napredne tehnologije na področju umetne inteligence, analitike in integracije sistemov za obvladovanje izrednih razmer.

Pričakovani glavni rezultati projekta so:

1. Vzpostavitev integriranega in usklajenega okvirja za upravljanje izrednih razmer z uporabo inovativnih tehnologij ter povezovanje vseh ravni upravljanja v EU.
2. Razvoj in uvedba usklajenih protokolov za opozarjanje in napovedovanje vplivov, ki omogočajo pravočasno in standardizirano obveščanje ter vizualizacijo tveganj na evropski ravni.
3. Izvedena prilagojena usposabljanja, delavnice in kampanje za prenos znanja ter povečana ozaveščenost in pripravljenost različnih deležnikov in javnosti v EU.
4. Preverjena učinkovitost usklajenih rešitev ARTEMis v realnih pogojih in različnih naravnih nesrečah ter zagotovljena njihova široka uporabnost in prepoznavnost.
5. Vzpostavljeno močno evropsko sodelovanje za upravljanje izrednih razmer ter načrti za širšo uporabo rezultatov projekta.

V okviru projekta ARTEMis bo ARSO vodil pilotno izvajanje za sušo, ki bo osredotočena predvsem na območje Slovenije in severne Italije (dolina reke Pad). ARSO bo ocenil trenutne in prihodnje pripravljenosti za spremljanje in napovedovanje sušnih dogodkov ter izboljšal obstoječe metodologije in tehnologije za boljšo pripravo na prihodnje suše. Ena od ključnih nalog ARSO bo izboljšanje sistema Sušomer.

ARSO bo sodeloval tudi pri vzpostavljanju trdnih povezav z nacionalnimi, regionalnimi in lokalnimi organi ter drugimi ključnimi deležniki v Sloveniji in širši Evropi. To vključuje krepitev sodelovanja z agencijami, organi za zaščito in reševanje ter drugimi organizacijami, ki se ukvarjajo z obvladovanjem naravnih nesreč.

Poleg tega bo ARSO sodeloval pri organizaciji usposabljanj, delavnic in seminarjev za različne ciljne skupine, s ciljem širjenja znanja o pripravljenosti na naravne nesreče ter izboljšanju sposobnosti odzivanja na suše. ARSO bo prav tako odgovoren za zbiranje povratnih informacij in oceno uspešnosti uporabe razvijajočih se rešitev v okviru projekta, kar bo pomagalo pri nadaljnjem razvoju in izboljšavah metodologij za spremljanje in napovedovanje suše v prihodnosti.

ARSO bo imel ključno vlogo v procesu standardizacije in harmonizacije metod za obvladovanje suše v EU, s ciljem zagotavljanja usklajenih in učinkovito delujočih rešitev za zgodnje opozarjanje ter napovedovanje vplivov suše na ravni celotne Evropske unije.

V projektu ARTEMis ARSO sodeluje kot projektni partner.

Finančna sredstva

Skupna vrednost projekta je 3.486.602,50 EUR, od tega EU financira največ 3.143.852,50 EUR in sicer v 100% neprofitnim partnerjem in v 70% profitnim partnerjem.

Projektni proračun ARSO znaša 116.250,00 EUR.

Projekt se bo začel 1. oktobra 2025 in trajal do 30. septembra 2028.

Za izvedbo vseh nalog je na ARSO predvidena polovična zaposlitev za celotno obdobje trajanja projekta.